Indhold
1. Aftalegrundlag	3
2. Tilbud og gyldighed	3
3. Prisforbehold og prisændringer	3
4. Leveringstider	4
5. Fast pris, overslag og arbejde efter regning	4
6. Priser og moms	4
7. Betaling	4
8. Ændringer og ekstraarbejde	4
9. Skjulte og uforudsete forhold	5
10. Kundens oplysningspligt	5
11. Kundens medvirken og arbejdsområdet	5
12. Adgang til ejendommen	5
13. Vand og strøm	5
14. Kundeleverede materialer	6
15. Materialer leveret af Hollywood Fliserens ApS	6
16. Eksisterende konstruktioner	6
17. Tømrer- og montagearbejde	6
18. Fliserens og belægningsrens	6
19. Løse og beskadigede fliser	7
20. Imprægnering	7
21. Algebehandling	7
22. Tagrens og tagbehandling	7
23. Træterrasser og træoverflader	7
24. Facader og andre overflader	7
25. Afdækning og omkringliggende områder	8
26. Vejrforhold	8
27. Tidsplan og forsinkelse	8
28. Afbestilling og aflysning	8
29. Oprydning og affald	8
30. Skader	9
31. Ansvar	9
32. Reklamation og mangler	9
33. Vedligeholdelse og efterfølgende påvirkninger	9
34. Garantier og serviceaftaler	9
35. Producentgarantier	10
36. Underentreprenører	10
37. Dokumentation og billeder	10
38. Fortrydelsesret for private kunder	10
39. Force majeure	10
40. AB-Forbruger	10
41. AB 18 og erhvervsentrepriser	10
42. Kommunikation	11
43. Klager	11
44. Lovvalg og tvister	11
45. Ændring af handelsbetingelser	11
46. Kontaktoplysninger	11
TEKST TIL TILBUD	11

















[footnoteRef:1] [1: ] 

HANDELSBETINGELSER
Hollywood Fliserens ApS
Gældende fra: 19/8 - 2026
Disse handelsbetingelser gælder for arbejde udført af Hollywood Fliserens ApS, medmindre andet er skriftligt aftalt i tilbud, ordrebekræftelse eller anden aftale.
Betingelserne er udarbejdet til virksomhedens almindelige tømrer-, service-, rense- og mindre entreprisearbejder.
Ved aftaler med private kunder gælder de rettigheder, som kunden ikke kan fraskrive sig efter dansk lovgivning.
[bookmark: _Toc238051914]1. Aftalegrundlag
Aftalen mellem Hollywood Fliserens ApS og kunden består af:
Det accepterede tilbud eller ordrebekræftelsen.
Eventuelle efterfølgende skriftlige ændringer og tillæg.
Disse handelsbetingelser.
Eventuelle øvrige dokumenter, der udtrykkeligt er gjort til en del af aftalen.
Særlige vilkår i det konkrete tilbud går forud for disse handelsbetingelser.
Mundtlige aftaler om væsentlige ændringer bør efterfølgende bekræftes skriftligt via eksempelvis SMS eller e-mail.
[bookmark: _Toc238051915]2. Tilbud og gyldighed
Tilbud afgives på baggrund af de oplysninger og forhold, Hollywood Fliserens ApS har haft mulighed for at vurdere på tidspunktet for tilbudsgivningen.
Tilbuddet omfatter alene de/det arbejder, materialer og leverancer, der udtrykkeligt er beskrevet i tilbuddet.
Et tilbud er gældende i 14 dage fra tilbudsdatoen, medmindre andet fremgår af tilbuddet.
Efter udløbet af tilbudsperioden kan Hollywood Fliserens ApS vælge at fastholde tilbuddet eller fremsende et nyt tilbud.
[bookmark: _Toc238051916]3. Prisforbehold og prisændringer
Tilbud afgives på baggrund af de materialepriser, leverandørpriser, afgifter, transportomkostninger og øvrige omkostninger, der er kendte på tilbudstidspunktet.
Hvis arbejdets opstart efter aftale med kunden ligger mere end 90 dage efter tilbudsdatoen, forbeholder Hollywood Fliserens ApS sig ret til inden opstart at genberegne tilbuddet ved dokumenterede, væsentlige prisstigninger på materialer, transport, offentlige afgifter eller andre nødvendige leverancer.
Det samme gælder, hvis opstarten efter aftalens indgåelse udskydes væsentligt på grund af forhold, som kunden er ansvarlig for.
Kunden orienteres om en eventuel prisændring, inden det berørte arbejde eller materiale bestilles eller udføres.
Forbeholdet gælder kun i det omfang, det er gyldigt efter den konkrete aftale og gældende lovgivning.
[bookmark: _Toc238051917]4. Leveringstider
Oplyste leveringstider på materialer er baseret på de oplysninger, Hollywood Fliserens ApS modtager fra sine leverandører.
Hollywood Fliserens ApS kan derfor ikke garantere leveringstider fra tredjemand, medmindre en bestemt leveringstid udtrykkeligt er garanteret skriftligt.
Forsinkelser hos producenter, leverandører eller transportører kan medføre, at opstart eller færdiggørelse må flyttes.
Kunden orienteres hurtigst muligt ved væsentlige ændringer.
[bookmark: _Toc238051918]5. Fast pris, overslag og arbejde efter regning
Hvis tilbuddet angiver en fast pris, gælder denne for det arbejde og de leverancer, der er beskrevet i tilbuddet, med de forudsætninger og forbehold der fremgår af aftalen.
Ekstraarbejde, kundens ændringer og uforudsete forhold, som ikke er omfattet af tilbuddet, er ikke inkluderet i den faste pris.
Hvis prisen er angivet som et overslag, er der tale om en forventet pris og ikke en fast pris. Hvis Hollywood Fliserens ApS kan se, at den endelige pris vil afvige væsentligt fra overslaget, orienteres kunden.
Ved arbejde efter regning faktureres den faktisk anvendte arbejdstid samt materialer, kørsel, bortskaffelse og øvrige aftalte omkostninger.
[bookmark: _Toc238051919]6. Priser og moms
Alle priser til private kunder oplyses inklusive moms, medmindre andet tydeligt fremgår.
Priser til erhvervskunder kan oplyses eksklusive moms.
Eventuelle offentlige afgifter, som direkte vedrører bestemte materialer eller ydelser, kan reguleres, hvis dette er aftalt og lovligt.
[bookmark: _Toc238051920]7. Betaling
Medmindre andet fremgår af tilbuddet, er betalingsfristen 8 dage fra fakturadato.
Ved større eller materialetunge opgaver kan Hollywood Fliserens ApS aftale aconto- eller ratebetaling med kunden.
En sådan betalingsplan fremgår af tilbuddet eller anden skriftlig aftale.
Ved forsinket betaling kan der opkræves renter, rykkergebyrer og eventuelle inkassoomkostninger efter gældende regler.
Hvis en aftalt rate ikke betales rettidigt, kan Hollywood Fliserens ApS efter skriftlig meddelelse suspendere det videre arbejde, hvis betingelserne herfor er opfyldt.
[bookmark: _Toc238051921]8. Ændringer og ekstraarbejde
Tilbuddet omfatter kun det arbejde, der fremgår af tilbuddet.
Ønsker kunden ændringer, tilvalg eller yderligere arbejde, betragtes dette som ekstraarbejde.
Ekstraarbejde skal så vidt muligt aftales skriftligt via eksempelvis SMS eller e-mail.
Hvis der ikke aftales en fast pris for ekstraarbejdet, udføres det efter regning til Hollywood Fliserens ApS' gældende priser.
Ændringer kan påvirke både den samlede pris og tidsplan.
[bookmark: _Toc238051922]9. Skjulte og uforudsete forhold
Tilbuddet er baseret på synlige og kendte forhold på tidspunktet for tilbudsgivningen.
Hollywood Fliserens ApS tager forbehold for skjulte eller uforudsete forhold, som ikke med rimelighed kunne konstateres inden arbejdets opstart.
Det kan blandt andet være råd og svamp, fugtskader, skjulte installationer, rør og kabler, konstruktionsfejl, sætningsskader, beskadiget underlag, tidligere fejlbehæftede reparationer samt skjulte skader på tag, facade eller træværk.
Hvis sådanne forhold konstateres, kan arbejdet standses midlertidigt, indtil kunden er orienteret.
Nødvendigt ekstraarbejde, som ikke var indeholdt i det oprindelige tilbud, aftales og faktureres særskilt.
[bookmark: _Toc238051923]10. Kundens oplysningspligt
Kunden skal inden arbejdet oplyse Hollywood Fliserens ApS om kendte forhold, der kan have betydning for opgaven.
Det gælder blandt andet kendte fugtskader, skjulte installationer, tidligere skader, særlige konstruktioner samt andre forhold, som virksomheden ikke med rimelighed kan forventes at kende.
Hollywood Fliserens ApS er ikke ansvarlig for skader eller ekstraomkostninger, der skyldes relevante forhold, som kunden kendte til, men undlod at oplyse om, i det omfang virksomheden ikke selv burde have konstateret forholdet.
[bookmark: _Toc238051924]11. Kundens medvirken og arbejdsområdet
Kunden skal sørge for, at arbejdsområdet er tilgængeligt og i nødvendigt omfang ryddet, når arbejdet skal påbegyndes.
Møbler, køretøjer, grill, krukker, planter, pynt og andre løse genstande skal fjernes, hvis de kan hindre arbejdet eller risikerer at blive beskadiget.
Hvis arbejdsområdet ikke er klar som aftalt, kan Hollywood Fliserens ApS udsætte arbejdet og fakturere rimelige ekstraomkostninger til eksempelvis ventetid, ekstra kørsel eller ekstraarbejde.
[bookmark: _Toc238051925]12. Adgang til ejendommen
Kunden skal sikre Hollywood Fliserens ApS adgang til ejendommen og arbejdsområdet på de aftalte tidspunkter.
Forgæves fremmøde, ventetid eller ekstra kørsel, der skyldes manglende adgang, kan faktureres særskilt.
[bookmark: _Toc238051926]13. Vand og strøm
Ved rense- og serviceopgaver skal kunden stille almindelig adgang til fungerende vand- og strømforsyning til rådighed uden beregning, hvis dette er nødvendigt for arbejdets udførelse, medmindre andet er aftalt.
Manglende adgang til nødvendigt vand eller strøm kan medføre udsættelse og ekstraomkostninger.
[bookmark: _Toc238051927]14. Kundeleverede materialer
Hvis kunden selv leverer materialer, er kunden ansvarlig for korrekt opmåling og bestilling, at materialerne er egnede til formålet, at den nødvendige mængde er til rådighed, at materialerne leveres rettidigt, og at materialerne er tilgængelige på arbejdsstedet.
Hollywood Fliserens ApS er ikke ansvarlig for fejl eller mangler ved arbejdet, som skyldes kvaliteten, egnetheden eller fejl ved kundens egne materialer, medmindre virksomheden burde have advaret kunden om et åbenbart problem.
Hvis kundeleverede materialer medfører ventetid, ekstra kørsel, ekstraarbejde eller omarbejdning, kan dette faktureres særskilt.
[bookmark: _Toc238051928]15. Materialer leveret af Hollywood Fliserens ApS
Hollywood Fliserens ApS anvender de materialer og produkter, der er aftalt med kunden.
Hvis et aftalt produkt udgår, ikke kan leveres eller bliver væsentligt forsinket, orienteres kunden.
Et alternativt materiale eller produkt aftales med kunden, hvis ændringen er væsentlig.
Naturlige variationer i eksempelvis træ, sten og andre naturmaterialer kan forekomme og udgør ikke i sig selv en mangel.
[bookmark: _Toc238051929]16. Eksisterende konstruktioner
Ved arbejde på eksisterende bygninger, overflader og konstruktioner tages der forbehold for deres eksisterende tilstand.
Eksisterende skævheder, sætningsskader, fugt, råd, revner, ujævnheder, løse materialer eller andre eksisterende forhold kan påvirke resultatet.
Hollywood Fliserens ApS er ikke ansvarlig for eksisterende fejl eller svagheder, som virksomheden ikke har forårsaget.
Hvis der bygges videre på en eksisterende konstruktion, kan resultatet påvirkes af den eksisterende konstruktions mål, planhed og tilstand.
[bookmark: _Toc238051930]17. Tømrer- og montagearbejde
Tømrer- og montagearbejde udføres håndværksmæssigt forsvarligt og efter den konkrete aftale.
Ved arbejde i eksisterende bygninger kan skævheder og ujævnheder nødvendiggøre tilpasninger.
Mindre variationer i samlinger, fuger, struktur, farve og finish kan forekomme, når dette ligger inden for, hvad der må forventes af den konkrete konstruktion og materialetype.
Arbejde som malerarbejde, elarbejde, VVS, fugning, rengøring eller andre følgearbejder er kun inkluderet, hvis de fremgår af tilbuddet.
[bookmark: _Toc238051931]18. Fliserens og belægningsrens
Resultatet af rensning afhænger blandt andet af belægningens alder, materiale, porøsitet, tidligere behandling, tilsmudsning og eksisterende skader.
Alle pletter, misfarvninger, rust, olie, kalk eller andre mærker kan ikke nødvendigvis fjernes fuldstændigt.
Hollywood Fliserens ApS garanterer derfor ikke, at en eksisterende belægning efter rensning fremstår som ny.
[bookmark: _Toc238051932]19. Løse og beskadigede fliser
Eksisterende løse, revnede, porøse eller beskadigede fliser samt svage fuger kan blive yderligere synlige eller løsne sig under rensning.
Hollywood Fliserens ApS er ikke ansvarlig for skader, der skyldes eksisterende svagheder ved belægningen og ikke virksomhedens uforsvarlige udførelse.
[bookmark: _Toc238051933]20. Imprægnering
Imprægnering udføres på egnede overflader efter producentens anvisninger og virksomhedens faglige vurdering.
Effekten afhænger blandt andet af underlagets materiale, alder, sugeevne, tidligere behandling og vejrpåvirkning.
Imprægnering gør ikke en overflade vedligeholdelsesfri og forhindrer ikke nødvendigvis fremtidig vækst, tilsmudsning eller misfarvning.
[bookmark: _Toc238051934]21. Algebehandling
Effekten af algebehandling udvikler sig normalt over tid og afhænger blandt andet af vejr, temperatur, nedbør, overfladetype og graden af begroning.
Alger og mos kan derfor fortsat være synlige umiddelbart efter behandlingen.
Hollywood Fliserens ApS garanterer ikke en bestemt visuel effekt inden for en bestemt periode, medmindre dette er særskilt aftalt.
[bookmark: _Toc238051935]22. Tagrens og tagbehandling
Tagets eksisterende alder og tilstand kan have væsentlig betydning for resultatet.
Eksisterende revner, porøsitet, løse tagsten, tidligere skader, utætheder og nedbrudte overflader kan blive synlige under eller efter arbejdet.
Hollywood Fliserens ApS er ikke ansvarlig for eksisterende fejl og skader, som virksomheden ikke har forårsaget.
Hvis taget efter virksomhedens faglige vurdering ikke kan behandles forsvarligt, kan arbejdet standses eller afvises.
[bookmark: _Toc238051936]23. Træterrasser og træoverflader
Træ er et naturmateriale og kan reagere forskelligt på rensning, slibning og behandling.
Efter arbejdet kan der forekomme rejste træfibre, farvevariationer, knaster, mindre revner, strukturvariationer og ujævnheder.
Sådanne forhold udgør ikke i sig selv en mangel, når de skyldes træets naturlige egenskaber eller eksisterende tilstand.
Slibning, oliebehandling eller anden efterbehandling er kun inkluderet, hvis det fremgår af tilbuddet.
[bookmark: _Toc238051937]24. Facader og andre overflader
Ved facaderens og anden overfladerens kan eksisterende revner, løse fuger, afskalninger, reparationer og misfarvninger blive mere synlige.
Hollywood Fliserens ApS vælger rensemetode ud fra en faglig vurdering af den konkrete overflade.
Eksisterende svagheder og skader er ikke Hollywood Fliserens ApS' ansvar, medmindre virksomheden selv har forårsaget dem.
[bookmark: _Toc238051938]25. Afdækning og omkringliggende områder
Hollywood Fliserens ApS foretager almindelig og rimelig afdækning, hvor dette er nødvendigt for den aftalte opgave.
Kunden skal fjerne eller sikre særligt værdifulde, sarte eller følsomme genstande i og omkring arbejdsområdet.
Ved højtryksrensning og lignende arbejde kan vand, snavs og mindre partikler spredes til omkringliggende områder.
Kunden skal gøre Hollywood Fliserens ApS opmærksom på særligt følsomme områder eller genstande inden arbejdet påbegyndes.
[bookmark: _Toc238051939]26. Vejrforhold
Udendørs arbejde er afhængigt af egnede vejrforhold.
Hollywood Fliserens ApS kan udsætte arbejdet ved eksempelvis kraftig regn, frost, stærk vind, storm, ekstrem varme eller andre forhold, der gør arbejdet uforsvarligt eller kan forringe resultatet.
Vejrbetingede ændringer af arbejdsdagen betragtes ikke i sig selv som misligholdelse.
Arbejdet genoptages, når forholdene igen gør det forsvarligt.
[bookmark: _Toc238051940]27. Tidsplan og forsinkelse
Oplyste opstarts- og færdiggørelsesdatoer er forventede datoer, medmindre en bestemt dato udtrykkeligt er aftalt som bindende.
Tidsplanen kan ændres som følge af blandt andet vejrforhold, materialeforsinkelser, ekstraarbejde, skjulte forhold, kundens ændringer, manglende adgang, forsinkelser hos andre håndværkere, myndighedsforhold eller andre forhold uden for Hollywood Fliserens ApS' rimelige kontrol.
Kunden orienteres ved væsentlige forsinkelser.
[bookmark: _Toc238051941]28. Afbestilling og aflysning
Kunden skal meddele aflysning eller ændring af en aftalt arbejdsdag hurtigst muligt.
Hvis kunden afbestiller hele eller dele af en allerede indgået aftale, kan Hollywood Fliserens ApS kræve betaling for det arbejde, der allerede er udført, samt virksomhedens dokumenterede økonomiske tab som følge af afbestillingen i det omfang, dette følger af gældende regler.
Det kan blandt andet omfatte særligt indkøbte materialer, ikke-refunderbare leverancer, forgæves fremmøde og andre omkostninger, som virksomheden ikke med rimelighed kunne undgå.
[bookmark: _Toc238051942]29. Oprydning og affald
Hollywood Fliserens ApS foretager almindelig oprydning efter eget arbejde.
Bortskaffelse af byggeaffald, gamle materialer og øvrigt affald er kun inkluderet, hvis dette fremgår af tilbuddet.
Finrengøring, vinduespudsning, hovedrengøring og lignende er ikke inkluderet, medmindre andet er aftalt.
[bookmark: _Toc238051943]30. Skader
Hollywood Fliserens ApS udfører arbejdet med faglig omhu.
Hvis kunden mener, at virksomheden har forårsaget en skade, skal kunden kontakte Hollywood Fliserens ApS hurtigst muligt.
Virksomheden skal have rimelig mulighed for at undersøge forholdet, inden kunden lader tredjemand udføre udbedring, medmindre øjeblikkelig handling er nødvendig for at begrænse yderligere skade.
Hollywood Fliserens ApS er ikke ansvarlig for skader, der skyldes eksisterende forhold, kundens egne handlinger, kundeleverede materialer eller andre forhold, virksomheden ikke er ansvarlig for.
[bookmark: _Toc238051944]31. Ansvar
Hollywood Fliserens ApS er ansvarlig efter dansk rets almindelige regler.
Virksomheden er ikke ansvarlig for forhold eller tab, der skyldes kundens egne forhold, eksisterende fejl, manglende vedligeholdelse, tredjemands arbejde eller andre forhold uden for virksomhedens ansvar.
Ved erhvervskunder er Hollywood Fliserens ApS ikke ansvarlig for indirekte tab, driftstab, avancetab eller andet følgetab, medmindre andet følger af ufravigelig lovgivning eller særskilt aftale.
[bookmark: _Toc238051945]32. Reklamation og mangler
Hvis kunden mener, at arbejdet har en fejl eller mangel, skal Hollywood Fliserens ApS kontaktes inden for rimelig tid efter, at forholdet er eller burde være opdaget.
Kunden bør beskrive forholdet og fremsende billeder, hvor dette er relevant.
Hollywood Fliserens ApS skal have mulighed for at undersøge den påståede mangel.
Hvis virksomheden er ansvarlig for en mangel, har Hollywood Fliserens ApS som udgangspunkt ret til at forsøge at afhjælpe forholdet inden for rimelig tid.
Kunden bør derfor ikke lade en anden virksomhed udføre afhjælpning, før Hollywood Fliserens ApS har haft rimelig mulighed for at undersøge og afhjælpe forholdet, medmindre øjeblikkelig handling er nødvendig.
[bookmark: _Toc238051946]33. Vedligeholdelse og efterfølgende påvirkninger
Kunden er ansvarlig for almindelig og nødvendig vedligeholdelse efter arbejdets udførelse.
Hollywood Fliserens ApS er ikke ansvarlig for efterfølgende skader eller forringelser, der skyldes manglende vedligeholdelse, forkert brug, vejrpåvirkning, kundens egne ændringer, tredjemands arbejde eller manglende efterbehandling.
Dette gælder kun i det omfang, forholdet ikke skyldes en mangel ved Hollywood Fliserens ApS' arbejde.
[bookmark: _Toc238051947]34. Garantier og serviceaftaler
Der ydes kun særskilt garanti eller gratis vedligeholdelse, hvis dette udtrykkeligt fremgår af tilbuddet eller en særskilt aftale.
Vilkår og omfang for en sådan garanti eller serviceordning fremgår af den konkrete aftale.
En frivillig garanti ændrer ikke kundens rettigheder efter gældende lovgivning.
[bookmark: _Toc238051948]35. Producentgarantier
Eventuelle producentgarantier på materialer eller produkter gælder efter producentens egne vilkår.
Hollywood Fliserens ApS videreformidler relevant dokumentation i det omfang, dette er nødvendigt og muligt.
[bookmark: _Toc238051949]36. Underentreprenører
Hollywood Fliserens ApS kan anvende kvalificerede underentreprenører og samarbejdspartnere til dele af arbejdet.
Hollywood Fliserens ApS er fortsat kundens aftalepart, medmindre andet udtrykkeligt er aftalt.
[bookmark: _Toc238051950]37. Dokumentation og billeder
Hollywood Fliserens ApS kan tage billeder af arbejdsområdet før, under og efter arbejdet til brug for dokumentation, kvalitetssikring og behandling af eventuelle reklamationer.
[bookmark: _Toc238051951]38. Fortrydelsesret for private kunder
Hvis en aftale indgås med en privatkunde via telefon, e-mail, hjemmeside eller uden for Hollywood Fliserens ApS' forretningssted, kan kunden efter gældende regler have fortrydelsesret.
Hvis kunden ønsker arbejdet påbegyndt inden udløbet af en eventuel fortrydelsesfrist, skal dette aftales og håndteres efter gældende regler.
[bookmark: _Toc238051952]39. Force majeure
Hollywood Fliserens ApS er ikke ansvarlig for forsinkelser eller manglende opfyldelse som følge af ekstraordinære forhold uden for virksomhedens rimelige kontrol.
Det kan eksempelvis være ekstreme vejrforhold, brand, oversvømmelse, krig eller konflikt, myndighedsindgreb, omfattende strejke eller lockout, alvorlige leveringsproblemer eller andre ekstraordinære hændelser.
Hollywood Fliserens ApS genoptager arbejdet hurtigst muligt, når forholdene tillader det.
[bookmark: _Toc238051953]40. AB-Forbruger
AB-Forbruger gælder ikke automatisk for aftaler med Hollywood Fliserens ApS.
Ved større eller mere omfattende bygge- og renoveringsopgaver med private kunder kan Hollywood Fliserens ApS og kunden særskilt aftale, at AB-Forbruger skal være en del af aftalegrundlaget.
Hvis AB-Forbruger anvendes, skal dette fremgå udtrykkeligt af det konkrete tilbud eller entreprisekontrakten.
[bookmark: _Toc238051954]41. AB 18 og erhvervsentrepriser
AB 18 gælder ikke automatisk.
Ved større entrepriser for erhvervskunder kan parterne særskilt aftale, at AB 18 eller andre relevante standardvilkår skal gælde.
Dette skal fremgå af den konkrete entreprisekontrakt.
Hollywood Fliserens ApS' almindelige handelsbetingelser er primært beregnet til virksomhedens mindre og mellemstore håndværks-, service- og entreprisearbejder.
[bookmark: _Toc238051955]42. Kommunikation
Kommunikation vedrørende opgaven kan foregå via telefon, SMS og e-mail.
Ændringer vedrørende pris, arbejdets omfang, materialer og tidsplan bør bekræftes skriftligt.
SMS og e-mail kan anvendes som dokumentation for det aftalte.
[bookmark: _Toc238051956]43. Klager
Hvis kunden er utilfreds med arbejdet, skal kunden først kontakte Hollywood Fliserens ApS, så virksomheden får mulighed for at undersøge og forsøge at løse forholdet.
En klage bør indeholde en beskrivelse af problemet samt relevante billeder og oplysninger om den konkrete opgave.
Hvis en tvist ikke kan løses mellem parterne, kan en privatkunde benytte den klageadgang, der følger af gældende regler.
[bookmark: _Toc238051957]44. Lovvalg og tvister
Aftalen er underlagt dansk ret.
Uenigheder søges først løst gennem dialog mellem Hollywood Fliserens ApS og kunden.
Hvis dette ikke lykkes, behandles tvisten efter gældende regler ved relevant klageinstans eller kompetent domstol.
[bookmark: _Toc238051958]45. Ændring af handelsbetingelser
Hollywood Fliserens ApS kan ændre handelsbetingelserne for fremtidige aftaler.
For en allerede indgået aftale gælder den version af handelsbetingelserne, der var en del af aftalegrundlaget, da aftalen blev indgået.
[bookmark: _Toc238051959]46. Kontaktoplysninger
Hollywood Fliserens ApS
CVR-nr.: 46274954
Adresse: Valby Langgade 265, st, th
Telefon: 71 96 93 94 
E-mail: info@hollywoodrens.dk
Hjemmeside: Hollywoodfliserens.dk, Hollywoodtoemrer.dk, Hollywoodtagrens.dk, Hollywoodmurer.dk, Hollywoodisolering.dk
[bookmark: _Toc238051960]TEKST TIL TILBUD
Ved accept af tilbuddet accepteres samtidig Hollywood Fliserens ApS' gældende handelsbetingelser, som er vedlagt tilbuddet eller gjort tilgængelige for kunden inden accept. Eventuelle særlige forudsætninger og forbehold i det konkrete tilbud har forrang for de generelle handelsbetingelser.
Hollywood Fliserens ApS  |  Handelsbetingelser  |  Side 1
